Publication: Magyar Közlöny
Issue: MK-2006-20 (Year: 2006, Number: 20)
Era: 2004-2010
Section: 243/2003. (XII.17.) Korm. rendelet a Nemzeti Alaptanterv kiadásáról, bevezetéséről és alkalmazásáról.)
Paragraph Index: 4744

d) Bonyolultabb bionikai modelleket tud készíteni. A Tárgyformálás és környezetkultúra IV. jelzetű tematikus tananyaga csak tanulási programot tartalmaz, a teljesítménykövetelményeket – mivel projektmunkával történik a tematikus tananyag feldolgozása –, altémánként és résztémánként nem adunk meg. Ez esetben tehát a kerettantervet alkalmazók ne keressék a minimális és az optimális teljesítményre utaló részletező leírásokat, javaslatainkat. Orientálásképpen azonban elmondjuk, a tanulók teljesítményét egyenként indokolt számbavenni. Minimális teljesítménynek minden egyes konkrét, a IV.2. pont alatt jelzett projektre vonatkozóan az számít, ha az egyes tanuló a IV.2. pont alatt lévő feladatsorban és az egyes projektek kivitelezésében is érdeklődést, a részproblémák megoldásában találékonyságot mutat, de a projekt kivitelezése, a „kész mű” csak „körvonalaiban” felel meg az eszköz készítése során megfogalmazott gyakorlati problémának és a probléma kivitelezése sem tökéletes a problémában megfogalmazott funkcióhoz viszonyítva. Optimális a tanuló teljesítménye egy-egy projekt esetében, ha a probléma-felismeréstől a kész konstruktumig a tanuló közreműködését eredetiség, találékonyság és kitartás jellemzi. Az elkészült eszköz értékelésében pedig reflektív módon szerepel. 2006/20/II. szám 2006/20/II. szám A TESTNEVELÉS ÉS SPORT MŰVELTSÉGI TERÜLET KERETTANTERVEI 2006/20/II. szám Az Értékközvetítő és Képességfejlesztő Program Országos Központjában Zsolnai József pedagógiai koncepciója alapján másfél évtizedes kutatási eredményekre, az eredmények gyakorlatban való kipróbálására és felhasználására, továbbá nemzetközi és hazai tudományos és gyakorlati tapasztalatokra építetten készült el a KÉK kerettanterv a Testnevelés és sport műveltségi területre. Ez a kerettanterv elsősorban az intézményes testnevelés számára készült, amely az oktatási-nevelési rendszer intellektuális foglalkoztatása mellett a fizikai, testi foglalkoztatás sajátos eszközeit és módszereit sorakoztatja fel a személyiség egészséges és kiegyensúlyozott fejlődése érdekében. A KÉK kerettanterv egy modern szemléletet tükröz, amelyben kiemelt szerep jut az emberi testmozgás élettanának, esztétikájának, életmód- vonzatainak, és a képességfejlesztésnek. A tradicionális sportoktatással párhuzamban jelentős szerepet kap benne a játékpedagógia. A tanterv megvalósításában közreműködő pedagógusnak folyamatosan figyelemmel kell kísérnie tanulóinak testi, fizikai, és pszichikus fejlődését, s az iskolai életre ható életvitelét. Munkájában az eddiginél nagyobb szerepet kell biztosítania a demokratikus szellemű nyitott téma- és eszközválasztásnak, a nagyobb kínálatnak a testgyakorlási formák területén, és a párbeszéden alapuló interaktív oktatási módszereknek. Ugyancsak kiemelt figyelemmel kell kezelnie a testgyakorlásban rejlő értékeket, amelyek hozzájárulnak a civilizációs ártalmak ellensúlyozásához, a tanulók optimalizált biológiai fejlődéséhez, és a korszerű életre való felkészüléshez. KÉPESSÉG A GYORSABB REGENERÁLÓDÁSRA POZITÍV ÉLETFELFOGÁS EGÉSZSÉGES ÉLETMÓD FEJLETT HUMÁN ERŐFORRÁS TÁRSADALMI ÉRTÉKEK SZELLEMI TÚLTERHELÉS KOMPENZÁLÁSA KOOPERÁCIÓRA VALÓ KÉSZSÉG ÉS KÉPESSÉG KREATIV KÉPESSÉG A MUNKAVÉGZÉSRE TELJESÍTMÉNY- ORIENTÁLTSÁG PEDAGÓGIAI ÉRTÉKEK ISMERETEK PREVENCIÓS MÓDSZEREKRŐL EGÉSZSÉGES KÖZÉRZET, ÉLETMÓD FEJLETT MOTOROS KÉPESSÉGEK EGÉSZSÉGES NEMZET BIOLÓGIAI ÉRTÉKEK TOLERÁNS VISELKEDÉS EGÉSZSÉGES VERSENYSZELLEM KÉPESSÉG KONFLIKTUSOK KEZELÉSÉRE, PROBLÉMÁK MEGOLDÁSÁRA VIDÁM KÖZÉRZET PSZICHIKAI ÉRTÉKEK A TESTNEVELÉS ÁLTALÁNOS ÉRTÉKEI A tanterv megvalósításához javasolt időkeretek (heti óraszámok): Évfolyam 9. 10. 11. 12. Heti óraszám 2,5 2,5 2,5 2,5 Â A kerettanterv megvalósításához – a tantervnek megfelelő – feladatgyűjtemények, tanítási programok, tantárgyi útmutatók, időtervek, tanmenetek, mérőlapok és értékelési útmutatók készülnek. 2006/20/II. szám TESTNEVELÉS ÉS SPORT 9–12. évfolyam 2006/20/II. szám A Testnevelés és sport kerettanterv a Képességfejlesztő és értékőrző kerettanterv /KÉK/ keretei között a gimnázium 9–12. évfolyama számára kimunkált, a NAT-hoz igazított részletes kerettanterv. A kerettantervet azok az iskolák (pedagógusok) használhatják, akik a Képességfejlesztő és értékőrző kerettanterv szerint dolgoznak. A Testnevelés és sport kerettanterv tanulásához-tanításához javasolt időkeret: Évfolyam 9. 10. 11. 12. Heti óraszám 2,5 2,5 2,5 2,5 A KÉK kerettanterv és a NAT viszonyának jellemzői A Testnevelés- és sport kerettanterv a Testnevelés és sport műveltségi területre terjed ki. A kerettanterv a műveltségi terület követelményeit lefedi. Egyedül a könnyített- és gyógytestnevelés követelményeire nem ad választ, mivel azt feltételezi, hogy azokat településenként, kerületenként stb. összevontan, az arra szakosodott testnevelők irányításával látják el. A KÉK kerettanterv részletes követelményeket ír elő motoros képességfejlesztés, sportágspecifikus képzés (atlétika, torna, sportjátékok, úszás, küzdősport) területén. A Testnevelés és sport kerettanterv a NAT műveltségi területeinek közös követelményei közül a pszichomotoros készségek és képességek, valamint a testi és lelki egészség fejlesztésére helyezi a fő hangsúlyt. Ezen kívül segíti a Hon- és népismeret, a Környezeti nevelés, továbbá az Európai azonosságtudat – egyetemes kultúra követelményeinek teljesítését is. A kerettanterv jellemzői A KÉK kerettantervben úgy válogattuk össze a különböző testgyakorlási formákat, hogy azok járuljanak hozzá az általános értékrendeken túl a közös és egyéni érdekekhez, valamint erősítsék a tantárgy alapvető motivációs tényezőit, pl.: ötletszerzés, élményszerzés, jókedv, dramatika, kaland, testformálás, fogyókúra, kikapcsolódás, feszültséglevezetés, örömszerzés, baráti kör, önmegvalósítás, teljesítménykontroll, sportolási igény stb. Fontosnak tartottuk, hogy a kerettanterv járuljon hozzá a tanulók egészséges testi fejlődéséhez, csökkentsék a környezetből származó káros ingerek befolyásoló szerepét. Előtérbe helyeztük az általános mozgáskészség és fizikai teljesítőképesség fejlesztése mellett a játékot, amely nagymértékben erősíti a tanulók mozgásörömét.. A kerettanterv a testnevelés tagozattól az általános tantervű, hátrányosabb helyzetű tárgyi feltételekkel rendelkező iskolákig egyaránt használható. Elemei egymásra épülnek, így a kerettanterv fokozatos bevezetése indokolt. A kerettanterv teljesítménykövetelményeit – következetes tanulás és tanulássegítés révén – bármely tanuló teljesíteni tudja. Tanulási programja módot kínál a differenciált tanulásszervezésre. Eleve feltételezi ugyanis a tanulók eltérő haladási tempóját. A differenciált haladás az egyes tanulókra lebontva alkalmazható, figyelembe véve az egyéni fejlődési ritmust, az önmagukhoz mért fejlődést, illetve a pedagógus segítségnyújtásának csak a testnevelésre jellemző lehetőségeit. A Testnevelés- és sport kerettanterv – illeszkedve a Képességfejlesztő és értékőrző kerettanterv tantárgyainak struktúrájához – az alábbi részekre tagolódik évfolyamonként: célkitűzésekre, tematikus tananyagra, tanulási programra, teljesítményre. A célkitűzések a személyiségdimenziók mentén veszik számba az adott évfolyamon fejlesztendő szükségleteket, attitűdöket, képességeket, alakítandó énkép- és világképelemeket. A tematikus tananyag taxonomizált ismeretrendszert tartalmaz. A valóság, a kultúra, az érték világából kiválasztott tanulásitanítási követelményekké tett ismereteket írja le. A tanulási program a tanulók által elvégzendő tevékenységeket rögzíti. A teljesítmények azok a kerettantervi követelmények, amelyeket a tanulóknak kell produkálniuk ahhoz, hogy az adott évfolyam végén legalább megfelelt (elégséges) teljesítményminősítést szerezzenek. Az egyes kerettantervi részek kölcsönösen megfeleltetettek egymással. Azaz valamennyi témához (lásd: tematikus tananyag) tanulói tevékenységek (lásd: tanulási program) kapcsolódnak, illetve valamennyi témához és tevékenységhez teljesítménykövetelmények rendelődnek. A kerettanterv teljesítménykövetelményeit – a bábozás foglalkozásokon való aktív részvétellel – bármely tanuló teljesíteni tudja. 2006/20/II. szám A kerettanterv alkalmazásához szükséges feltételek A kerettanterv sajátos idő- és térszervezést igényel. A differenciált csoportmunkát helyezi előtérbe képességcsoportok szerint. Feltétlenül fontosnak tartja, hogy az testnevelés és sport órák ne tömbösítettek, hanem több napra elosztottak legyenek. A kerettanterv megvalósításának személyi feltételei: - A 9–12. osztályokban (gimnáziumok 1–4. osztályaiban) középiskolai testnevelőtanári oklevéllel rendelkező pedagógust kíván a tantárgy tanítása. A kerettanterv tanításának helyigénye: - A sportági foglalkoztatáshoz: szerekkel ellátott tornaterem, ill. – lehetőleg – salakos vagy aszfaltos burkolatú sportudvar, távolugró gödör. - A terheléses feladatokhoz érdemes kondicionáló terem (helyiség) kialakítására - Szabadidő sportok oktatására az intézmények válasszanak szabadtéri területeket közeli parkokban, utcákon, erdőkben, lépcsőkön stb. Tárgyi feltételek: Diagnosztikai vizsgálatokra: - Testsúlymérő, testmagasságmérő - Stopperóra - Mérőszalag (Javasolt: szívfrekvencia mérő órák, vérnyomásmérő készülékek.) Képességfejlesztésekhez: - Kéziszerek: tornabot, ugrókötél, szalagok, tornakarika; kézisúlyzó - Zsámolyok, tornapad, bordásfal; - Mászókötél; Sportági fejlesztéshez: - Tornához: talajszőnyegek, ugródeszka, szekrény, gerenda, gyűrű (javasolt: korlát, felemáskorlát, nyújtó, ló, minitrampolin, gumiasztal); - Atlétikához: magasugróállvány, kislabda, gerely, súlygolyó; - A sportjátékok előkészítéséhez: minden 4 tanulóra jusson legalább egy-egy kosár-, röp-, kézi-, focilabda (javasolt: osztálylétszámhoz viszonyítottan tanulónként legalább 1-1 labda) Szabadidősportokhoz, játékokhoz: - Ütő játékokhoz : tollaslabda, asztalitenisz, bilicke, baseball, softball, floorball - Dobó játékokhoz: frisbee - Téli sportokhoz: korcsolya, sílécek - Vízi táborozáshoz: hajótestek, evező, mentőmellények Úszásórákhoz: - Vizilabda, békatalp 2006/20/II. szám A Testnevelés és sport tanulásának céljai a 9–12. évfolyamon Az emberi személyiség teljes és kiegyensúlyozott fejlődése és kibontakozása érdekében minden iskolatípusban, mindenki számára lehetővé kell tenni a testkulturális értékek átszármaztatását. A hagyományos testkulturális értékek mellett fontos, hogy a testnevelésben résztvevő tanulók értsék meg testgyakorlás szükségességét és vállaljanak felelősséget saját egészségük érdekében. Pedagógiai célok A testkultúra ismereteinek átszármaztatásával járuljon hozzá az általános műveltség fejlesztéséhez. A testnevelés oktatásában az eszközválasztás szervesen kapcsolódjék az intézmény oktató-nevelői tevékenységéhez. Motoros képességek sokoldalú és speciális fejlesztése. Kompenzáció az iskolai szellemi túlterheltséggel szemben. Biológiai célok A testi fejlődés elősegítése az életkornak megfelelő terheléssel. A keringési – légzési rendszer fejlődésének elősegítése az életkornak megfelelő terheléssel. A támasztó rendszer aktív és passzív összetevőinek fejlesztése. A higiéniai szokások kialakítása, illetve erősítése. Az ortopédiai elváltozások megelőzése vagy ellensúlyozása. Megfelelő műveltség elsajátítása a szív és érrendszeri megbetegedések megelőzése végett. Mozgásműveltségi célok A természettel, a környezettel, akadályokkal és sportszerekkel való találkozás, használatukból, felhasználásukból és tapasztalásukból fakadó felismerések megértése és elsajátítása. Egyéni és társasjátékok, sporttevékenységek szervezéséhez szükséges ismeretek és képességek elsajátítása. A mozgáskommunikáció sokoldalú fejlesztése. Az életre és testi épségre veszélyes helyzetek elkerülése, vagy e helyzetekből való kimenekülés (mások kimentése) képességének megteremtése. A testnevelés órákon tanultak és az ott elvégzett gyakorlás eredményeként váljanak a tanulók edzetté, cselekvőképessé. A gyakorlások során alakuljon ki a tanulókban az egymás segítésének, megóvásának és a társukkal szemben tanúsítandó türelemnek a készsége. A testnevelés órák követelményei alakítsák önfegyelmüket, erősítsék akaratukat. A jól végzett munka, a valós teljesítmény és a felszabadult játék fölött érzett örömből fakadjon vidámságuk, tartós jókedélyük. A testnevelés órákon tanult játék, – és sporttudásuk, megszerzett ügyességük adjon számukra egészséges önbizalmat, kiegyensúlyozottságot. 2006/20/II. szám Teljesítményellenőrzés Szempontok: - A testnevelésben tervezetten és folyamatosan végezzük el a testi és a fizikai fejlettségre utaló felméréseket. - A teljesítményellenőrzést mindenekelőtt előzze meg egészségügyi kontroll, valamint testméretekre vonatkozó vizsgálat. - A teljesítményfelmérésben válasszuk külön a teljesítőképességre és teljesítőkészségre utaló próbákat. - A motoros képességek ellenőrzésénél csak sztenderdizált próbákat alkalmazzunk. - Keressük a teljesítmények hátterében lévő tanulói életmód szokásokat. Javaslatok: - Minden testnevelő készítsen egy teljesítménynaplót, melyben folyamatosan vezesse a tanulói teljesítményértékeket. - Az iskola és a testnevelő tartson folyamatos konzultációt az iskolaorvossal a tanulók egészségi állapota folyamatos kontrollálásához. - Célszerű az iskolákban egy tesztrendszer kidolgozása, amely alapján a diákok maguk is nyomon követhetik teljesítményeiket. - Az értékelésnél vegyük figyelembe az egyéni fejlődés mértéke mellett az országos sztenderdeket is. - Túlsúlyos (kövér) tanulóknál az egyéni fejlődés mértéke legyen a döntő Javasolt óraszám Évfolyam 9. 10. 11. 12. Heti óraszám 2,5 2,5 2,5 2,5 Tanítási segédlet

Source: https://magyarkozlony.hu/hivatalos-lapok/32a31ae8d2ae2c64e65238766067b1b93e48e40a/dokumentumok/34f20848a096688ac541654fd0eeed255f3fa4a2/letoltes